Թեև ծաղկասայլի կառուցման վրա ծախսվեց 300 հազար դոլար, սակայն այդ ծախսը լիովին արդարացված էր, քանի որ պատմության մեջ առաջին անգամ հայ մշակույթը ներկայացվեց ավելի քան մեկ միլիարդ մարդու ամբողջ աշխարհում՝ մեկ անձի հաշվով մեկ սենթից պակաս ծախսով… Շքերթից ընդամենը մի քանի օր առաջ հայկական ծաղկասայլի կազմակերպիչներն իրենց նպատակի իրագործման համար դեռևս 110 հազար դոլարի կարիք ունեին: Բարեբախտաբար, վերջին օրերին նրանք մի քանի նվիրատվություններ ստացան՝ թողնելով 90 հազար դոլարի ընթացիկ մնացորդ: Նրանք, ովքեր ցանկանում են լրացնել այդ պակասորդը, կարող են հարկային նվազեցման ներդրում անել՝ այցելելով www.aarfa.org կայքը: